
З А П О В Е Д

№ РД – 09 – 
10.02.2021 г., гр. Гулянци

	На основание чл. 44, ал.2 от ЗМСМА, и във връзка със Заповед № РД-11-251/05.02.2021 г. на изпълнителния директор на БАБХ, и писмо с изх. №РР-05-02-1(4)/08.02.2021г. на Областен Управител - Плевен, относно обявяване на първични огнища на болестта Инфлуенца А (грип) по птиците в животновъдни обекти, намиращи се в землището на гр. Славяново и за предприемане на мерки за не допускане разпространението на болестта на територията на област Плевен и община Гулянци, 

Н А Р Е Ж Д А М:

1. Забранявам отглеждането на открито на домашните птици от всички видове, пускането по улиците на населените места, пасищата и водоемите около тях. 
1. Забранявам провеждането на изложби и пазари за птици на територията на общината.
1. Домашните патици и гъски да се отглеждат отделно от другите домашни птици.
1. Да не се допуска контакт между птици, живеещи в дивата природа и домашни птици.
1. Фуражът с който се изхранват домашните птици да се съхранява в закрити помещения, а царевицата в хамбарите да се покрива с брезент или полиетилен с цел да не се допуска достъп на диви птици до фуража.
1. Гражданите да засилят контрола върху здравословното състояние на домашните птици и в случай на завишена заболеваемост и смъртност незабавно да информират официалния ветеринарен лекар или кмета на населеното място.
1. Да се засили контрола на полицията по пътищата на територията на общината с цел недопускане превозване на птици без ветеринарно-медицинско свидетелство. 
Контрола по изпълнението на настоящата заповед възлагам на  зам. кмета
на Община Гулянци – Владимир Дюлгеров, на кметовете на кметства и официалния ветеринарен лекар на територията на Община Гулянци.
     Настоящата заповед да се сведе до знанието на населението и на горепосочените лица за сведение и изпълнение.
     За неизпълнение на заповедта ще бъдат налагани санкции на виновните лица съгласно административно наказателните разпоредби на ЗМСМА и ЗВД.

ЛЪЧЕЗАР ЯКОВ ……/ П /……
Кмет на Община Гулянци

